ציר הזמן של הפרהיסטוריה של האנושות

**ציר הזמן של הפרהיסטוריה של האנושות** אשר מוצג להלן מתמקד בתקופת הזמן מהעת בה לפי ההערכות החל להתקיים ההומו סאפיינס לפני כ-315,000 שנים ביבשת אפריקה ועד להמצאת הכתב, לפני מעל ל-5,000 שנה. התקופה הפרהיסטורית משתרעת מהתקופה הפלאוליתית עד לתחילת העת העתיקה.

כל התאריכים המצוינים להלן משוערים, ועל כן הם עשויים להתעדכן בעתיד על סמך תגליות חדשות.

## בתקופה הפלאוליתית התיכונה

: *ראו [[ציר הזמן של האבולוציה האנושית]] להיסטוריה אבולוציונית מוקדמת יותר.*

שמאל|ממוזער|250x250 פיקסלים| שחזור משוער של בקתת טרה אמטה
[ממוזער| שחזור משוער של תכשיטים בני 130,000 שנה אשר עשויים מהעצמות של [עיטם לבן-זנב אשר התגלו באתר ארכאולוגי בקרואטיה]]
* לפני 315,000 שנים: תאריך משוער בו חי ההומו סאפיינס העתיק ביותר שהתגלה עד היום (בג'בל אירהוד שבמרוקו).
* לפני 250,000 שנים: תאריך משוער בו חי האדם הניאנדרטלי העתיק ביותר שהתגלה עד היום.
* לפני 230,000 שנים: התאריך המשוער המאוחר ביותר בו הוקם האתר טרה אמאטה, שהיינו כנראה המבנה הראשון שנבנה על ידי ההומו היידלברגנסיס.
* לפני 210,000 שנה: התאריך המשוער המוקדם ביותר לנוכחות אנושית מודרנית באזור דרום-מזרח אירופה (באפידימה שביוון).
* לפני 194,000 עד 177,000 שנים: התאריך המשוער המוקדם ביותר לנוכחות אנושית מודרנית באזור מערב אסיה (מערת מיסליה בישראל).
* לפני 170,000 שנים: הבגדים העתיקים ביותר שהתגלו מתוארכים לתקופה זו.
* לפני 160,000 שנה: התאריך המשוער בו לפי ההערכות חי ההומו ספיאנס אידלטו העתיק ביותר שהתגלה עד היום.
* לפני 120,000 עד 90,000 שנים: נמצאו בעבר עדויות המעידות על כך שבאותה התקופה האזור בו נמצא כיום מדבר סהרה היה אזור פורה.
* לפני 100,000 שנים: התאריך המשוער המוקדם ביותר לקיומם של המבנים הקדומים ביותר בעולם (ממוקמים במצרים בסמוך לואדי חלפא בקרבת המיקום בו נמצא כיום הגבול בין מצרים לסודאן).
* לפני 75,000 שנה: מתרחשת ההתפרצות של הר הגעש טובה באזור אינדונזיה אשר לפי ההערכות כנראה גרמה לכך שהאוכלוסייה האנושית כללה רק כ-15,000 אנשים בלבד בכל העולם.
* לפני 70,000 שנה: הציור המופשט העתיק ביותר מתוארך לתקופה זו (התגלה במערת בלומבוס אשר בדרום אפריקה).

## בתקופה הפלאוליתית העליונה

* לפני 80,000 עד 40,000 שנים: התאריך המשוער המוקדם ביותר לקיום של תרבות האבוריג'ינים האוסטרלית.
* לפני 50,000 שנה: מחט התפירה העתיק ביותר מתוארך לתקופה זו. המחט היה בשימוש של האדם הדניסובי.
* לפני 45,000 עד 43,000 שנים: ההומו סאפיינס מגיע לראשונה ליבשת אירופה.
* לפני 40,000 שנה: התקופה המשוערת בה נכחד האדם הניאנדרטלי.
[ממוזער| פסל [ארי-אדם ממערת שטאדל|איש האריה (התרבות האוריניאקית) מלפני 40,000-35,000 שנים]]
* לפני 40,000 שנה: תחילתה של התרבות האוריניאקית באירופה.
[ממוזער|230x230 פיקסלים| ציורי סלע שהתגלו ב[קימברלי (אוסטרליה)|אזור קימברלי בצפון מערב אוסטרליה]]
[ממוזער| ציורי סלע של [התרבות המגדלנית של ממותה צמרית ויעל שהתגלו במערת רופיניאק בצרפת]]
* לפני 40,000–30,000 שנים: האבוריג'ינים האוסטרלים הקימו את היישובים האנושיים הראשונים באזורים בהם כיום נמצאות הערים סידני, פרת' ומלבורן.
* לפני 40,000-20,000 שנים: הממצא העתיק ביותר של טקס שריפת גוויות מתוארך לתקופה זו (התגלה באזור אגם מונגו שבאוסטרליה).
* לפני 29,000 שנה: התנור העתיק ביותר שהתגלה עד היום מתוארך לתקופה זו.
* לפני 28,000–24,000 שנים: כלי החרס העתיקים ביותר שהתגלו עד היום מתוארכים לתקופה זו.
* לפני 24,000 שנה: לפי ההערכות דוב המערות נכחד באותה התקופה.
* לפני 24,000 שנה: עדויות מצביעות על כך שבאותה העת היו בני אדם שחיו באלסקה וביוקון שבאמריקה הצפונית.
* לפני 23,000 שנה: ההערכה המקובלת היא שבאותה התקופה זאבים החלה לחיות יחד עם תושבי אזור צפון אירו-אסיה על מנת לקבל מזון, הגנה וכי ייתכן שבהמשך הם סייעו לבני האדם לצוד. לפי ההערכות מערכת יחסים זו הובילה בהמשך לביות הכלבים.
* לפני 23,000-21,000 שנים: טביעות הרגל האנושיות העתיקים ביותר שהתגלו באמריקה הצפונית מתוארכות לתקופה זו. אותן טביעות הרגל התגלו בפארק הלאומי וייט סנדס אשר בניו מקסיקו.
* לפני 20,000 שנה: עלייתה של התרבות הכבארית באזור הלבנט.
* לפני 20,000–19,000 שנים: השימוש הקדום ביותר בקדרות. אותם הממצאים התגלו במערת שיאנרן שבסין.
* לפני 18,000 שנה: עלייתה של התרבות המגדלנית באירופה.
* לפני 15,000–14,700 שנים: התאריך המוקדם ביותר לביות החזירים.
* לפני 14,200 שנה: השרידים הקדומים ביותר לכלב הבית מתוארכים לתקופה זו.
* לפני 14,000–12,000 שנים: העדויות העתיקות ביותר למלחמה פרהיסטורית (בג'בל סהבה של התרבות הנאטופית).
* לפני 13,000–10,000 שנים: סוף עידן הקרח האחרון. האקלים התחמם והקרחונים נסוגו.
* לפני 13,000–11,000 שנים: התאריך המוקדם ביותר לביות הכבשים.
* לפני 12,900–11,700 שנים: לפי ההערכות באותה התקופה התרחשה התופעה האקלימית Younger Dryas.
* לפני 12,000 שנה: התאריך המוקדם ביותר לביות העזים.

## תקופת הולוקן

ממוזער| ציורי סלע המתארים קרב בין קשתים, אשר התגלו בספרד. זהו תיאור העתיק ביותר המתאר לחימה. הציור נוצר לפי ההערכות לפני 7200 עד 7400 שנים.
* לפני 11,600 שנים (האלף ה-10 לפני הספירה): לפי ההערכות במהלך תקופה זו חלה התחממות פתואמית של כדור הארץ אשר האיצה את נסיגת הקרחונים. האירוע נחשב לאירוע מכונן בתחילה תקופת ההולוקן.
* לפני 11,600 שנים: ביריחו התגלו עדויות להתיישבות אנושית משנת 9,600 לפני הספירה.
* לפני בסביבות 11,200–11,000 שנים: באותה התקופה חלה עלייה פתאומית של פני הים ב-7.5 מטרים במהלך כ-160 שנה.
* לפני 11,000 שנים (האלף ה-9 לפני הספירה): האתר הפרוטו-דתי העתיק ביותר שהתגלה עד היום מתוארך לתקופה זו. האתר התגלה בגבקליטפה אשר בדרום טורקיה.
* לפני 11,000 שנים (האלף ה-9 לפני הספירה): באותה התקופה הדוב הענק קצר הפנים נכחד. באותה התקופה הסוסים נכחדו באמריקה הצפונית.
* לפני 10,900–10,300 שנים (האלף ה-9 לפני הספירה): העמים הילידים של אזור אמזוניה מבייתים לראשונה את הקסאווה, היבול הביתי הראשון בעולם החדש, ובהמשך מבייתים גם את הדלעת ועשרות מיני עצים שונים.
* לפני 10,500 שנים (האלף ה-9 לפני הספירה): התאריך המוקדם ביותר לביות בקר.
* לפני 10,000–9,000 שנים (האלף ה-8 לספירה): בצפון מסופוטמיה (באזור בו נמצאת כיום עיראק), החלו לגדל שעורה וחיטה. בתחילה אותם הגידולים שימשו להכנת בירה, דייסה ומרק, אך בהמשך הם ישמשו להכנת לחם.
* לפני 9,500–5,500 שנים: התקופה הלחה באפריקה
* לפני 9,500 שנים: היישוב העירוני צ'טלהויוק נוסד באנטוליה. זהו גם התאריך המוקדם ביותר לביות החתול.
* לפני 9,200 שנה: התיישבות אנושית ראשונה בעמאן.
* לפני 9,000–8,000 שנים (האלף ה-7 לפני הספירה): חקלאים מגיעים לראשונה לאירופה דרך אנטוליה ומחליפים בהדרגה את אוכלוסיות הציידים-לקטים באזורים רבים, משתלבים באוכלוסיות אחרות, ומביאים עימם את החקלאות לאירופה.
* לפני 9,000 שנה (האלף ה-7 לפני הספירה): התירס מבוית בדרום מקסיקו והופך במהרה למרכיב הדומיננטי במסו-אמריקה.
* לפני 9,000 שנה (האלף ה-7 לפני הספירה): עלייתה של תרבות ג'יאהו בסין.
* לפני 6,000 שנה (המאה ה-41 לפנה"ס): ציוויליזציות מתפתחות באזור מסופוטמיה/הסהר הפורה (באזור בו נמצאת כיום עיראק). ההערכה המקובלת היא שזו התקופה המוקדמת ביותר לביות הסוסים, לביות העופות, והמצאת האובניים.

### האלף הרביעי לפני הספירה
* לפני 5,500 שנים (המאה ה-35 לפנה"ס): העדות הראשונה לחניטה במצרים מתוארכת לתקופה זו.
* לפני 5,300 שנה (המאה ה-34 לפנה"ס): תחילת תקופת הברונזה במזרח הקרוב.
* לפני 5,200 שנה (המאה ה-32 לפנה"ס): עלייתה של ציוויליזציית נורטה צ'יקו מובילה לייסוד הערים הראשונות ביבשת אמריקה. ציוויליזציית נורטה צ'יקו נחשבת על ידי רבים לציוויליזציה העתיקה ביותר ביבשת אמריקה.
* לפני 5,200 שנה (המאה ה-32 לפנה"ס): עלייתה של תרבות יאמניה.
* לפני 5,100 שנים (המאה ה-31 לפנה"ס): תקופת הברונזה החלה בכרתים, ומסמנת את תחילתה של התקופה המינואית הקדומה.

### האלף השלישי לפני הספירה
* לפני 5,000 שנה (המאה ה-31 לפנה"ס): היישוב סקארה ברי נוסד באורקני.
* לפני 4,600 שנה (המאה ה-27 לפנה"ס): הכתיבה פותחה לראשונה בשומר ובמצרים, והדבר הוביל לתחילתה של ההיסטוריה המתועדת.
* העצמאית האחרונה של הכתיבה.

## הערות שוליים

קטגוריה:פרהיסטוריה